  Удмуртиысь тӧролэн но кивалтэтлэн пресс-службазы Анжелика Тихонова корреспондент Удмуртиысь Нылпиослы элькун эмъюртысь эмчиос Москваысь Н. Ф. Филатов нимо нылпиослы кар эмъюртысь валтӥсь эмчилэн воштӥсеныз Ольга Мокрушинаен ӵош вож нунылы шер пумиськылӥсь операция ортчытӥзы. Со сярысь Удмуртиысь тӧролэн но кивалтэтлэн пресс-службазы ивортӥз. «Клиникаысьтымы ӧнерчиос кык толэзьем нылпилэсь пыктоссэ утялтонъя шер пумиськылӥсь операция ортчытӥзы – пуштӥрлыкъёсыз вылэ азэм бадӟым крестцово-копчиковой тератомазэ вандӥзы. Али вордӥськем нуныослэн таӵе висёнъёссы туж шер пумиськыло – 35 сюрс учырлы одӥг пол. Операциез вордӥськем бераз матысь дыре ик ортчытыны кулэ вал» Павел Пупков, Удмуртиысь Нылпиослы элькун эмъюртысь валтӥсь эмчи Павел Пупковлэн верамезъя, Россиын сыӵе шуг операция борды басьтӥськыны дась луись неонатальной хирургияя ӧнерчиос чиньыен лыдъямон гинэ. Одӥгез соос пӧлысь Ольга Геннадьевна Мокрушина – нылпи хирург, эм тодосъя доктор, Россиысь эскеронъёсъя Н. И. Пирогов нимо йӧскалык эм университетысь нылпи хирургияя кафедраысь профессор, Москваысь Н. Ф. Филатов нимо нылпиослы кар эмъюртысь валтӥсь эмчилэн хирургияя воштӥсез. «Милям куреммыя, хирург шутэтскон нуналаз Удмуртие лыктӥз но пичи пациентмылэсь улонзэ утьыны юрттӥз. Со пусйиз, операцилэн умой ортчемезлы оске шуыса, уго эмъюртамы зэмос профессионалъёс ужало» Павел Пупков, Удмуртиысь Нылпиослы элькун эмъюртысь валтӥсь эмчи Москваысь эмчилы Нылпиослы элькун эмъюртысь неонатальной хирург Ольга Егорова но Михаил Копытовлэн кивалтэмез улсын ужась анестезиологъёслэн бригадазы юрттӥськизы. Али, эмчиослэн ивортэмзыя, нуны реанимациын на, тазалыкез огсыр улэ. Эмчиос сое ялан чакласа возё. Тегъёс: Ижкар эмчиос нылпиос тазалыкезутён Удмуртия  